CELEX: C2006/131/61
Language: et
Date: 2006-06-03 00:00:00
Title: Kohtuasi C-157/06:  23. märtsil 2006  esitatud hagi — Euroopa Ühenduste Komisjon  versus  Itaalia Vabariik

3.6.2006   
            
            
               ET
            
            
               Euroopa Liidu Teataja
            
            
               C 131/32
            
         23. märtsil 2006 esitatud hagi — Euroopa Ühenduste Komisjon 
         versus
       Itaalia Vabariik
   (Kohtuasi C-157/06)
   (2006/C 131/61)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: X. Lewis, D. Recchia)
   
      Kostja: Itaalia Vabariik
   Hageja nõuded
   
               —
            
            
               tuvastada, et kuna Itaalia Vabariik võttis vastu siseministri 11. juuli 2003. aasta dekreedi nr 558/A/04/03/RR, millega lubatakse politseijõudude ja riikliku tuletõrje vajadusteks omandatavate kergete helikopterite osas teha erand riiklikke tarnelepinguid reguleerivatest ühenduse õigusnormidest, ilma et oleks täidetud ükski sellise erandi tegemist õigustavatest tingimustest, siis on Itaalia Vabariik rikkunud direktiivi 93/36/EMÜ (1) artikli 2 lõike 1 punktist b koosmõjus artiklitega 6 ja 9 tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   Euroopa Ühenduste Komisjon esitas 23.märtsil 2006 hagi, millega ta palus tuvastada, et kuna Itaalia Vabariik võttis vastu siseministri 11. juuli 2003. aasta dekreedi nr 558/A/04/03/RR, millega lubatakse politseijõudude ja riikliku tuletõrje vajadusteks omandatavate kergete helikopterite osas teha erand riiklikke tarnelepinguid reguleerivatest ühenduse õigusnormidest, ilma et oleks täidetud ükski sellise erandi tegemist õigustavatest tingimustest, siis on Itaalia Vabariik rikkunud nõukogu 14. juuni 1993. aasta direktiivist 93/36/EMÜ, millega kooskõlastatakse riiklike tarnelepingute sõlmimise kord, ja eelkõige selle artikli 2 lõike 1 punktist b koosmõjus sama direktiivi artiklitega 6 ja 9 tulenevaid kohustusi.
   Teiste rikkumismenetluste käigus sai komisjon teada nimetatud siseministri dekreedist. Komisjon leiab, et see dekreet on vastuolus eespool viidatud riiklikke tarnelepinguid reguleeriva direktiiviga, sest ükski tingimustest, mille esinemisel direktiivi 93/36/EMÜ artikli 2 lõike 1 punkt b lubab direktiivi kohaldamata jätta –salajaste tarnelepingute puhul, tarnelepingute puhul, mille teostamisel tuleb rakendada erilisi julgeolekumeetmeid või juhul, kui see on vajalik riigi põhiliste julgeolekuhuvide kaitseks — ei ole täidetud.
   
      (1)  EÜT L 199, 9.8.1993, lk 1.